Rush Limbaugh
Rush Limbaugh var en amerikansk radiovært.
Rush Limbaughs radiokarriere begyndte i 1970’erne; i 1980'erne blev han en af de førende højreorienterede "talk-radio"-værter, og i 1990’erne blev han et talerør for kritikere af Bill Clinton. Hans daglige, kontroversielle talkshow blev sendt over hele USA fra 1988, og det vurderes, at han var en af de mest indflydelsesrige mediepersonligheder i USA.
Med sin yderligtgående retorik var Rush Limbaugh at finde på Det Republikanske Partis højrefløj, en position, der gjorde ham til en samlende skikkelse for konservative i USA.